Бұйрыққа  
1-қосымша

**Арнайулы салық режимін қолдану кезінде салық міндеттемелерді және әлеуметтік төлемдер бойынша міндеттемелерді орындау мақсатында арнаулы мобильді қосымшаны пайдалану қағидалары**

**1-бөлім. Жалпы ережелер**

1. Осы арнаулы салық режимін қолдану кезінде салық міндеттемелерді және әлеуметтік төлемдер бойынша міндеттемелерді орындау мақсатында арнаулы мобильді қосымшаны пайдалану қағидалары (бұдан әрі – Қағидалар) Қазақстан Республикасының Салық кодексінің 717-бабының 1-тармағына сәйкес әзірленді.

2. «E-Salyq Business» арнаулы мобильді қосымшасы (бұдан әрі – мобильді қосымша) салық төлеушінің электрондық цифрлық қолтаңбасы арқылы куәландырылған электрондық құжат негізінде арнаулы салық режимін  
(бұдан әрі – АСР) қолдану, дара кәсіпкер ретінде тіркеу есебіне қою (осындай тіркеу есебінен шығару) кезінде салықтық міндеттемелерді және әлеуметтік төлемдер бойынша міндеттемелерді орындаудың оңайлатылған тәртібін қолдану мақсаттары үшін мемлекеттік кірістер органдарымен әзірлеген.

3. Мобильді қосымшаның пайдаланушылары:

1) өзін-өзі жұмыспен қамтығандар үшін АСР режимін қолдану арқылы кәсіпкерлік қызметті жүзеге асыруға ниет білдірген жеке тұлғалар, сондай-ақ АСР қолданатын дара кәсіпкерлер;

2) мобильді қосымшаны әкімшілендіруді және оның жұмысына мониторинг жүргізуді жүзеге асыратын мемлекеттік кірістер органдарының қызметкерлері болып табылады.

**2-бөлім. Арнаулы салық режимдерін қолдану кезінде салық міндеттемелерді және әлеуметтік төлемдер бойынша міндеттемелерді орындау мақсатында арнаулы мобильді қосымшаны пайдалану қағидалары**

4. Өзін-өзі жұмыспен қамтығандар үшін АСР режимін қолдану арқылы кәсіпкерлік қызметті жүзеге асыруға ниет білдірген жеке тұлғалар мобильдік қосымшаның пайдаланушылары ретінде тіркелу үшін:

1) мобильді қосымшаны жүктеп алады;

2) оның пайдаланушысы ретінде авторизациядан өтеді;

3) «Өзін-өзі жұмыспен қамтығандар үшін АСР» сервисінде осы режим шеңберінде көзделген қызмет түрін және қызметті жүзеге асыру орны бойынша аумақтық мемлекеттік кірістер органын таңдайды;

4) өзін-өзі жұмыспен қамтығандар үшін АСР қолданатын жеке тұлғалар кәсіпкерлік қызметін жүзеге асыру кезеңінде жеке кәсіпкерлерге арналған тәртіпте мобильдік қосымшаның негізгі компоненттерін пайдаланады.

5. Арнаулы салық режимін қолданатын дара кәсіпкерлер мобильді қосымшаның пайдаланушылары ретінде тіркелу үшін:

1) мобильдік қосымшаны жүктейді;

2) оның пайдаланушысы ретінде авторизациядан өтеді;

3) жеке тұлғалар жеке кәсіпкер ретінде тіркеуден өтеді, бұл ретте АСР түрін, қызмет түрін және кәсіпкерлік қызметті жүзеге асыратын орны бойынша мемлекеттік кірістер органын таңдайды;

4) дара кәсіпкерлер кәсіпкерлік қызметін жүзеге асыру кезеңінде мобильді қосымшаның негізгі құрауыштарын пайдаланады.

6. Салық есептілігін тоқтата тұру (ұзарту, қайта бастау), оның ішінде мобильдік қосымша арқылы жүзеге асыру үшін, салық төлеуші Қазақстан Республикасының Салық кодексінің 113-бабы және 117-бабына сәйкес:

1) салықтық өтініш жолдайды;

2) салық есептілігін ұсынады, бұл ретте өзін-өзі жұмыспен қамтығандар үшін АСР қолданатын жеке тұлғалар бұл тармақтан босатылады.

7. Салық кодексінің 76-бабында көзделген тәртіппен дара кәсіпкер ретінде тіркеу есебінен шығару үшін салық төлеуші тиісті мынадай:

1) қызметтін тоқтату туралы салықтық өтінішті;

2) бақылау-касса машинасын (егер ол жеке басын күәландыратын құжатта көрсетілсе) тіркеу есебінен шығару туралы салықтық өтінішті;

3) жойылған салық есептілігін табыс ету туралы деректерді толтырады.

8. Мобильді қосымша мыналарды өндіруге мүмкіндік береді:

1) дара кәсіпкер ретінде тіркеу есебіне қою және осындай тіркеу есебінен шығару;

2) өзін-өзі жұмыспен қамтығандар үшін АСР қолдануға ниет білдірген жеке тұлғаларға қызмет түрлерін таңдау;

3) салық режимін таңдау және өзгерту;

4) дара кәсіпкердің және деректері дара кәсіпкер мобильді қосымшаға енгізген азаматтық-құқықтық сипаттағы шарттар бойынша кірістер төлейтін жеке тұлғалардың қызметкерлерін есепке алу;

5) қосымша чектерін қалыптастыру, жою, жөнелту, аванстық төлемге (алдағы кірістерге) қосымша чегін беру, өткен кезеңдер үшін осындай деп танылған табыстарды төлеу есебіне ақша қаражатын алу кезінде чектерді беру.

Бұл ретте чектерді қалыптастыру қосылған құн салығын төлеушілер болып табылмайтын жеке кәсіпкерлерге және өзін-өзі жұмыспен қамтығандар үшін АСР қолданатын жеке тұлғаларға қолжетімді;

6) қосымшаның чектері бойынша кірістерді есепке алу.

Мобильді қосымшада АСР қолданатын дара кәсіпкердің және өзін-өзі жұмыспен қамтығандар үшін АСР қолданатын жеке тұлғалардың табысы қосымша чектерінің, фискалдық деректер операторларынан алынған бақылау-касса машинасы чектерінің деректері, сондай-ақ банктік шоттарға аударымдар бойынша деректер (дара кәсіпкердің банктік құпияны ашуға және екінші деңгейдегі банктердің ақпараттық жүйелерімен интеграциялауға келісімі болған кезде) немесе кәсіпкер қолмен енгізу арқылы енгізген деректер бойынша қалыптастырылады;

7) Мобильді қосымша чектерінің деректері негізінде салықтар мен әлеуметтік төлемдерді, табысы бойынша, оның ішінде өз бетінше, өзін-өзі жұмыспен қамтығандар үшін АСР қолданатын жеке тұлғамен және АСР қолданатын дара кәсіпкермен толтырылғаны бойынша табыстарды, азаматтық-құқықтық сипаттағы шарттар бойынша жеке тұлғалардың және қызметкерлердің табыстары бойынша деректер, дара кәсіпкер мобильді қосымшаға дербес енгізген мәліметтерді автоматтандырылған есептеу;

8) мемлекеттік кірістер органдарына оңайлатылған декларацияны автоматты түрде алдын ала қалыптастыру және ұсыну;

9) Салық кодексінің 113 және 117-баптарына сәйкес салық есептілігін табыс етуді тоқтата тұру (ұзарту, қайта бастау);

10) Салық кодексінің 76-бабында көзделген оңайлатылған тәртіппен кәсіпкерлік қызметті тоқтату;

11) дара кәсіпкер ретінде тіркелу туралы анықтама және табыс туралы анықтама алу;

12) Салық кодексінің 82 және117-баптарында көзделген жеке хабарламаларды алу;

13) автоматтандырылған есептеу нәтижелері бойынша есептелген салықтар мен әлеуметтік төлемдерді төлеу.

9. Салық төлеуші:

1) мобильді қосымшаны пайдалана отырып, Салық кодексінің нормаларына сәйкес салықтық міндеттемелерді орындайды;

2) мобильді қосымшаны пайдалану тәртібі туралы мемлекеттік кірістер органдарынан түсініктеме алады.

10. Мемлекеттік кірістер органдары:

1) салық төлеушілерге мобильді қосымшаны пайдалану мәселелері бойынша түсіндірулер береді;

2) мобильді қосымшаны пайдаланушылар ретінде тіркелген тұлғаларды мемлекеттік кірістер органдарында есепке алуды жүзеге асырады.

11. Мобильді қосымшаны пайдалану кезінде дербес деректерді жинау, өңдеу және қорғау Қазақстан Республикасының дербес деректер және оларды қорғау туралы заңнамасына сәйкес жүзеге асырылады.